OpenLLM-France/wikimedia huggingface dataset:
# Susan Choi

Susan Choi (South Bend, Indiana, Estats Units d'Amèrica, 1969) és una escriptora estatunidenca.

## Biografia

És filla de pare coreà i de mare jueva. Els seus pares es van divorciar quan Susan tenia nou anys, i amb la seva mare es van traslladar a viure a Houston, Texas. El 1990, Choi es va graduar en Literatura a la Universitat Yale (B.A.) i, posteriorment, a la Universitat Cornell (M.F.A.). Després de graduar-se, va començar a treballar de fact-checker al The New York Times, on va conèixer el seu marit, el crític de gastronomia Pete Wells, amb qui viuen a Brooklyn.
El 1998 va publicar la seva primera novel·la, The Foreign Student, que va merèixer el Asian American Literary Award for Fiction. La seva segona novel·la, American Woman (2003), va quedar finalista del Pulitzer Prize. La seva novel·la A Person of Interest (2008) va quedar finalista del PEN/Faulkner Award de 2009. Amb la seva novel·la Trust Exercise (2019), va guanyar National Book Award for Fiction de 2019.
Actualment és professora d'escriptura creativa a la Universitat Yale.

## Obra

* The Foreign Student (1998), ISBN 0-06-019149-X
* American Woman (2003), ISBN 0-06-054221-7
* A Person of Interest (2008), ISBN 978-0-670-01846-8
* My Education (2013), ISBN 0670024902
* Trust Exercise (2019), ISBN 9781250222022

## Premis i reconeixements

* Asian American Literary Award for Fiction per The Foreign Student
* Steven Turner Award per The Foreign Student
* Guggenheim Fellow (2004).
* PEN/W.G. Sebald Award (2010)
* National Book Award for Fiction per Trust Exercise (2019)

## Referències

* ↑ admin. «National Book Awards for Susan Choi, Sarah M. Broom, Laszlo Krasznahorkai» (en anglès americà), 21-11-2019. Arxivat de l'original el 2020-01-01. [Consulta: 1r gener 2020].
* ↑ «Writer's Block with Susan Choi» (en anglès americà), 24-05-2019. Arxivat de l'original el 2020-01-01. [Consulta: 1r gener 2020].
* ↑ Kelly, Hillary. «Susan Choi on Her Mind-Bending #MeToo Novel» (en anglès americà), 31-03-2019. [Consulta: 1r gener 2020].
* ↑ «WEDDINGS/CELEBRATIONS; Susan Choi, Peter Wells» (en anglès). The New York Times, 15-06-2003. ISSN: 0362-4331.
* ↑ «Finalist: American Woman, by Susan Choi (HarperCollins)» (en anglès). Pulitzer, 2004. [Consulta: 1r gener 2020].
* ↑ Alter, Alexandra «Susan Choi Wins National Book Award for ‘Trust Exercise’» (en anglès). The New York Times, 20-11-2019. ISSN: 0362-4331.
* ↑ «Susan Choi | Yale Creative Writing» (en anglès). Arxivat de l'original el 2020-01-01. [Consulta: 1r gener 2020].
# Trenta (Kandinski)

Trenta és una pintura a l'oli sobre tela realitzada per l'artista rus Vassili Kandinski l'any 1937. La pintura es caracteritza per la utilització, tot just, del negre i el blanc, i per la seva distribució en 30 unitats. En comptes d'un o dos punts focals, Trenta presenta 30 petits quadres, de manera semblant a un tauler d'escacs, cada un dels quals amb un punt focal potencial.

## Referències

* ↑ «Thirty» (en anglès). WikiArt. [Consulta: 8 febrer 2016].
Viccionari
# Estany de l'Aguedal

L'estany de l'Aguedal està situat al costat dels graners de Mulay Ismail, a Meknès, al Marroc. El va manar construir Mulay Ismail a l'interior de la kasba. Té una superfície de 40.000 m² i la seva funció era la d'abastir d'aigua el palau i la ciutat imperial, incloent-hi les mesquites, hammams, jardins i horts. Servia d'espai d'esbarjo per a les dones de l'harem. De les seves muralles emmerletades, només en queden petits trossos. L'indret ha patit alteracions per a crear un lloc on passejar els habitants de Meknès.

## Referències

* ↑ «Bassin de l'Agdal». [Consulta: 15 setembre 2015].
* ↑ «Médina de Meknès». [Consulta: 17 setembre 2014].
* ↑ «Archéologie / Artisanat / Science et technique - BASSIN DE L'AGDAL - Meknès» (en francès). [Consulta: 4 desembre 2024].
* ↑ «Bassin de l’Agdal - Sites naturels - Fès, Meknès et Moyen Atlas | Lonely Planet» (en francès). [Consulta: 4 desembre 2024].
# Colegio y Liceo Inmaculado Corazón de María

El Colegio y Liceo Inmaculado Corazón de María (Col·legi i Liceu Immaculat Cor de Maria) és un col·legi catòlic privat uruguaià. Ubicat al carrer Mercedes 1383 al Barri Cordón al centre de Montevideo a 200 metres de la |Intendència Municipal de Montevideo.

## Història

L'arribada de les primeres Germanes Adoratrius. L'esperit missioner del Pare José María Bustamante (sacerdot Jesuita) el porta a estudiar la possibilitat, juntament amb Monsenyor Luquese, de fundar una casa a Montevideo. Arriben un 15 de setembre de 1889: Isabel Maciel, Teresa Castellano i Luisa Capdevilla. Una d'aquestes germanes, Isabel, pertanyia a la família de Francisco Maciel, fundador de l'Hospital Maciel del mateix nom. Els començaments van ser atzarosos donades les successives mudances de les Germanes Adoratrius. Una de les seves primeres cases va ser a la cinquena de l'Avinguda 8 d'Octubre, de la família Albanell, on es va inaugurar el col·legi l'11 d'octubre de 1889; per això, augmentant el nombre de religioses, es traslladen al carrer Paysandú 54 que era propietat de la família O'Neill; d'allà van passar al carrer Ituzaingó. Una nova mudança aquesta vegada al carrer 25 de Maig 413 el 1894 on a més d'ensenyar van poder tenir una capella semi pública. Arriba així el moment de la presència de la figura de Petrona Cibils de Jackson que va prendre a la Congregació de les Germanes Adoratrius com a cosa molt apreciada i donant el terreny va edificar la planta de l'Església Capella Santuari Eucarístic Nacional de les Germanes Adoratrius del Santíssim Sagrament ubicada al carrer Mercedes 1371 i al col·legi del carrer Mercedes 1383. El 17 de juny de 1897 es va realitzar la inauguració del temple del col·legi.
Monsenyor Mariano Soler, recentment nomenat Primer Arquebisbe de Montevideo converteix el temple en Santuari Eucarístic Nacional el 25 de març de 1898.
La directora deducació primària i inicial és la mestra Mónica Farías i la deducació secundària és la professora llicenciada Serrana Vilaró.

## Referències

* ↑ educacioncatolica. «Colegios de Uruguay» (en castellà), 25-11-2021.
* ↑ IM. «Hermanas Adoratrice» (en castellà), 25-11-2021. Arxivat de l'original el 2021-11-18. [Consulta: 24 novembre 2021].
* ↑ CLA. «Página Oficial» (en castellà), 25-11-2021.
# Matteo Bono

Matteo Bono (Iseo, Llombardia, 11 de novembre de 1983) és un ciclista italià, ja retirat, que fou professional entre el 2006 i el 2018. Va córrer a l'estructura de l'equip UAE Abu Dhabi, amb els diversos noms que adoptà al llarg dels anys. En el seu palmarès destaca una victòria d'etapa a la Tirrena-Adriàtica i al Tour de Romandia, ambdues el 2007, així com una etapa a l'Eneco Tour del 2011.
Durant la seva carrera va exercir de gregari. Es retirà en acabar la temporada del 2018.

## Palmarès

* 2005
** 1r al Trofeu de la vila de Brescia
* 2007
** Vencedor d'una etapa a la Tirrena-Adriàtica
** Vencedor d'una etapa al Tour de Romandia
* 2011
** Vencedor d'una etapa a l'Eneco Tour

### Resultats al Tour de França

* 2008. 117è de la classificació general
* 2011. 93è de la classificació general
* 2013. Abandona (8a etapa)
* 2015. 118è de la classificació general
* 2016. 136è de la classificació general
* 2017. 111è de la classificació general

### Resultats al Giro d'Itàlia

* 2007. 139è de la classificació general
* 2009. 123è de la classificació general
* 2010. 86è de la classificació general
* 2012. 99è de la classificació general
* 2014. 77è de la classificació general

### Resultats a la Volta a Espanya

* 2013. 143è de la classificació general

## Referències

* ↑ Brown, Gregor «King Bono of San Giacomo». Cyclingnews.com. Knapp Communications, 19-03-2007 [Consulta: 13 maig 2024].
* ↑ Westemeyer, Susan «Bono sprints to soggy stage win». Cyclingnews.com. Knapp Communications, 04-05-2007 [Consulta: 13 maig 2024].
* ↑ Turner, Jonathan «Bono makes break count». Sky Sports. Sky UK, 14-08-2011 [Consulta: 13 maig 2024].
* ↑ Atkins, Ben «Matteo Bono, Davide Cimolai and Maximiliano Richeze all renew with Lampre-Merida». VeloNation. VeloNation LLC, 09-11-2013 [Consulta: 13 maig 2024]. «While Bono has become an indispensable domestique in his eight seasons with the team [...]»
* ↑ «Lampre Merida. Compleanno con rinnovo per Matteo Bono» (en italian). TuttoBici. Prima Pagina Edizioni s.r.l., 11-11-2015 [Consulta: 13 maig 2024].
* ↑ «Il Tour of Guangxi è stata l'ultima gara della carriera di Matteo Bono» (en italian). Cicloweb.it. Cicloweb, 21-10-2018 [Consulta: 6 gener 2019].

## Enllaços externs

* Fitxa de Matteo Bono a sitiodeciclismo.net
# Colobra de ferradura

La colobra de ferradura o serp de ferradura (Hemorrhois hippocrepis, abans Coluber hippocrepis) és uns espècie de serp de la família dels colúbrids.

## Distribució i hàbitat

Aquesta serp es troba als països del Magrib (Algèria, Marroc i Tunísia), així com al sud-oest d'Europa (França, Itàlia, Portugal i Espanya) en localitzacions puntuals.
Els hàbitats naturals de la colobra de ferradura són les zones de muntanya amb roques i els erms secs amb arboços i matolls.

## Morfologia i costums

És una serp que té com a característica unes plaques sota els ulls. El dors és de color fosc i alguns individus són quasi negres. El color de fons està cobert de taques petites groguenques formant dibuixos regulars. Té unes línies al cap a prop dels ulls i duu un dibuix sobre el crani amb forma de ferradura. Aquesta darrera dona el nom a l'espècie. Els exemplars adults poden arribar a una talla màxima de 175 cm.
Els joves mengen llangardaixos, mentre que els adults mengen ocells i ratolins. La colobra de ferradura s'excita fàcilment, mossega amb ràbia quan es veu provocada. Tot i així, no és una espècie verinosa.

## Referències

* ↑ «Colobra de ferradura». Cercaterm. TERMCAT, Centre de Terminologia.
* ↑ «Àrea de distribució de la serp verda i groga i de la serp de ferredura als Països Catalans». Arxivat de l'original el 2021-09-22. [Consulta: 23 febrer 2009].
* ↑ Heinz Schröder: Lurche und Kriechtiere in Farben. Otto Maier Verlag, Ravensburg 1973. ISBN 3-473 46116-4 (alemany)

## Vegeu també

* Llista d'amfibis i rèptils de Catalunya.

## Bibliografia

* Miras, J.A.M., Cheylan, M., Nouira, M.S., Joger, U., Sá-Sousa, P. &Pérez-Mellado, V. 2005. Hemorrhois hippocrepis. 2006 IUCN Red List of Threatened Species. Downloaded on 28 July 2007.
# Massimiliano Mori

Massimiliano Mori (San Miniato, Toscana, 8 de gener del 1974) és un ciclista italià professional del 1996 fins al 2009.
Nascut el 1974 en el sí d'una família de ciclistes, el seu pare Primo Mori i germà de Manuele Mori també foren ciclistes professionals.
Després de guanyar el títol de campió del món de contrarellotge per equips júnior l'any 1992 el 1996 va començar la seva carrera professional amb l'equip Saeco. En aquest equip s'hi va estar sis temporades i va aconseguir la seva única victòria professional, una etapa a la Volta a Sardenya el 1997.
El 2003 va ser exclòs de la Tirrena-Adriàtica perquè se sospitava que havia intentat eludir un control antidopatge mitjançant una mostra d'orina proporcionada pel metge del seu equip Formaggi Pinzolo Fiavè. Aquest incident va fer que l'equip fos exclòs inicialment de la selecció per prendre part en el Giro d'Itàlia, tot i que finalment hi va prendre part sota l'excusa de protegir els llocs de treball dels membres de l'equip no implicats en l'afer. El control antidopatge va resultar negatiu.
El 2004 fitxà per l'equip Domina Vacanze i el 2007 per l'equip ProTour Lampre. Al juliol, va ser atropellat per un cotxe mentre entrenava a la Toscana que li provocà una fractura de pelvis. A finals del 2009 anuncià la seva retirada si l'equip no el renovava.

## Palmarès

* 1991
** Vencedor d'una etapa de la Tre Ciclistica Bresciana
* 1992
** Campió del món de contrarellotge per equips júnior (amb Marco Velo, Massimiliano Martini i Alessandro Romio)
* 1997
** Vencedor d'una etapa del Giro de Sardenya

### Resultats al Giro d'Itàlia

* 2001. 119è de la classificació general

### Resultats al Tour de França

* 1998. 91è de la classificació general
* 2000. 67è de la classificació general
* 2004. 121è de la classificació general
* 2008. 133è de la classificació general

### Resultats a la Volta a Espanya

* 1996. 89è de la classificació general
* 1999. Abandona (15a etapa)
* 2008. 124è de la classificació general
* 2009. 133è de la classificació general

## Referències

* 1 2 «MORI Massimilliano». [Consulta: 4 desembre 2024].
* ↑ (anglès) « Mori tries an old trick », Cyclingnews.com, 18 mars 2003.
* ↑ ghouben. «Massimo Mori en ploegleider naar huis gestuurd». Het Belang van Limburg. [Consulta: 10 desembre 2016].
* ↑ (anglès) « More Giro teams confusion: Formaggi Pinzolo Fiave waits and hopes », Cyclingnews.com, 3 avril 2003.
* ↑ (anglès) « Giro adds one », Cyclingnews.com, 30 avril 2003.
* ↑ (anglès) « Mori confirmed negative », Cyclingnews.com, 17 avril 2003.
* ↑ «www.cyclingnews.com - the world centre of cycling». autobus.cyclingnews.com. [Consulta: 10 desembre 2016].
* ↑ «Massimiliano Mori faces end of career | Cyclingnews.com». .

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Kōhei Horikoshi

Kōhei Horikoshi (20 de novembre de 1986) és un artista de manga japonés conegut per crear les sèries de manga Ōmagadoki Dōbusuen, Barrage i My Hero Academia, totes publicades a la revista Weekly Shōnen Jump. Horikoshi es va graduar a l'escola secundària de Toho i a la Universitat d'Arts de Nagoya i és natural de la prefectura d'Aichi. Va ser assistent de Yasuki Tanaka, creador de la sèrie de manga Summer Time Rendering, Hitomi no Catoblepas i Kagijin.
Horikoshi va declarar que les seues sèries de manga preferides de petit eren Bola de Drac, One Piece i Naruto. També va ser influenciat per l'artista de manga Yuko Osada. Horikoshi també és un fan dels còmics de superherois americans, especialment de Marvel Comics.

## Referències

* ↑ «人物プロフィール 堀越耕平» (en japonès). Shueisha. Arxivat de l'original el 28 setembre 2022. [Consulta: 28 setembre 2022].
* ↑ «漫画家になりたい！». Tokai Television Broadcasting Co., Ltd.. Arxivat de l'original el 10 setembre 2012. [Consulta: 10 setembre 2012].
* ↑ «元アシ・堀越耕平も「師匠、最高です」と絶賛、田中靖規の離島サスペンス1巻» (en japonès). Natasha, Inc., 02-02-2018. Arxivat de l'original el 27 octubre 2021. [Consulta: 28 setembre 2022].
* ↑ Yamazaki, Geigan. «あの超密度の絵の秘密は!?　デクたちの“アレ”の変化に要注目！» (en japonès). Takarajimasha, 19-06-2016. Arxivat de l'original el 06/10/2021.
Do not pay attention : watch?v=DFHs-dIqYFc
Code "Je suis venu, j'ai vu, j'ai vaincu." , 3:
Xzqfsbo qoxkpzofmqflk bk xkdixfp zz1
Abokfbob meoxpb ab ix qoxkpzofmqflk.
# Societat Econòmica Barcelonesa d'Amics del País

La Societat Econòmica Barcelonesa d'Amics del País (SEBAP) és una entitat que promou els interessos econòmics col·lectius de Barcelona i la seva província. Cada final d'any sol donar a conèixer un document amb la valoració del moment que viu la societat catalana. Des del 2004, el seu president és Miquel Roca i Junyent.

## Història

La Societat Econòmica Barcelonesa d'Amics del País va iniciar les seves activitats l'any 1822, amb posterioritat a la Reial Cèdula de Carles III expedida el 1775 que permetia la introducció a Espanya de les Societats Econòmiques d'Amics del País. però no va quedar completament instaurada fins al 1834.
Durant el segle xix, la SEBAP tenia com a socis moltes de les personalitats destacades de Barcelona, com Ferdinand de Lesseps, Duran i Bas, el Doctor Robert i Laureà Figuerola, entre d'altres. L'any 1835 va participar en la creació de la Mutua de Propietarios.
La SEBAP i la Junta de Comerç van liderar el projecte de creació de la Caixa de Barcelona, que es completà el 1844. El 1893 va organitzar les primeres colònies escolars a Catalunya.
El 2009 fou una de les entitats que crearen el programa de recerca anomenat Observatori Català.

### Seus

Va tenir la seva seu inicial en edificis nobles, desapareguts per poder obrir la Via Laietana. El 1898 la seu social es traslladà a una casa senyorial del carrer de Sant Sever, la Casa Vives, i en l'actualitat es troba en un edifici del carrer de Basea, que fou adquirit l'any 1998, reformat i reinaugurat el 23 de maig del 2001.

### Presidents

Entre els seus presidents hi ha hagut personatges com Felipe Martínez Igual (1834–1835), Josep Melcior Prat (1836 i 1845-1855) Joan Cortada i Sala (1839), Eduard Maluquer i Tirrell (1884-1885), Joan Garriga i Massó (1921-1922), Antoni Jansana i Llopart (1933-1934), Carlos Godó Valls (1966-1974), Antoni Maria Muntañola i Tey (1974-2004) i Miquel Roca i Junyent (2004-actual).

## Referències

* ↑ Duarte i Montserrat, Carles «Més Europa». Regió7, 08-01-2011.
* ↑ «Miquel Roca i Junyent és el nou president del Museu Nacional d'Art de Catalunya». Notícies. TV3, 02-12-2011.
* 1 2 3 «Història». Societat Econòmica Barcelonesa d'Amics del País. Arxivat de l'original el 2016-04-07.
* ↑ «Història d'una mútua». Mutua de Propietarios, 2010. Arxivat de l'original el 2013-10-01. [Consulta: 10 març 2012].
* ↑ Balcells González, Albert «La Societat Econòmica Barcelonesa d’Amics del País: dos-cents anys d’història». Revista de Catalunya, 316, 2021, pàg. 46 [Consulta: 28 desembre 2023].
* ↑ «Llista històrica de presidents». Arxivat de l'original el 2014-10-15. [Consulta: 5 abril 2011].

## Enllaços externs

* Societat Econòmica Barcelonesa d'Amics del País - Lloc web oficial (castellà)
# Jornets

Jornets és un llogaret del municipi de Sencelles al Pla de Mallorca. Es localitza al nord-est del terme molt a prop del límit amb Inca i Costitx. La seua església de Sant Josep fou construïda l'any 1799.

## Referències

* ↑ «Jornets». Gran Enciclopèdia Catalana. Barcelona: Grup Enciclopèdia Catalana.
# Càntir (unitat)

Un càntir o càntera (en castellà: cántara), va ser una mesura de volum utilitzada a la península ibèrica que s'aplicava preferentment per a mesurar el vi.
A Catalunya (Lleida) s'emprava el càntir o el mallal com a mesura equivalent a 12 porrons; el porró són 4 quarts o petricons. A València i Castelló de la Plana, un càntir equivalia a 16 quartans (anomenats mitgetes a Alacant). A Balears, el vi es mesurava en cortines.
A l'Aragó, dotze càntirs de vi eren un alquez; cada càntir eren vuit gerros; el gerro, dos quartans, i el quartà (cuartillo), quatre copes. A Castella, el moyo eren 16 càntares o arroves de vi; la càntera o arrova, 8 azumbres; un azumbre, 4 quartans; i el quartà (cuartillo), 4 copes; aquestes mateixes mesures s'usaven a Almeria, Huelva i Jaén.
A Extremadura, l'arrova o càntera per a líquids eren quatre quartes, i cada quarta, nou quartans (cuartillos). A Galícia: La Corunya, una càntera, 8 azumbres i mitja; un azumbre, 4 quartans; el quartà (cuartillo), 4 copes (per l'aiguardent, s'usava una càntera una mica més gran; i a Orense, com a Castella, es partia del moyo: 8 càntares o olles; l'olla, 9 azumbres; l'azumbre, 4 quartans; el quartà (cuartillo), 4 copes. A Navarra, s'usava el càntir navarrès de 16 pintes; sent la pinta quatre quartans (cuartillos). Les províncies no citades seguien el sistema de mesures de Castella.

## Vegeu també

* Mesura de volum
* Terrisseria
* Arrova
* Quartà
* Museu del càntir d'Argentona
* Cànter de carreter

## Referències

* ↑ Càntir a Optimot
* ↑ Càntera a Optimot
* ↑ «Enciclopedia aragonesa.». Arxivat de l'original el 2018-08-09. [Consulta: 9 agost 2018].
* ↑ Index de pesas y medidas anteriores a la implantación del sistema métrico decimal.
* ↑ Instituto Geográfico y Estadístico; Equivalencias entre las pesas y medidas usadas antiguamente en las diversas provincias de España y las legales del Sistema Métrico Decimal Arxivat 2012-02-03 a Wayback Machine.; Madrid; 1886.
# Llista d'estats sobirans del 1928
## Estats sobirans
### A

* Afganistan – Regne de l'Afganistan
* Albània – República d'Albània (fins a l'1 de setembre)
** Albània – Regne d'Albània (des de l'1 de setembre)
* Alemanya – Imperi Alemany
* Andorra – Principat d'Andorra
* Argentina – República de l'Argentina
* Austràlia – Commonwealth d'Austràlia
* Àustria – República d'Àustria

### B

* Bèlgica – Regne de Bèlgica
* Bolívia – República de Bolívia
* Brasil – República dels Estats Units del Brasil
* Bulgària – Regne de Bulgària

### C

* Canadà – Domini del Canadà
* Colòmbia – República de Colòmbia
* Costa Rica– República de Costa Rica
* Cuba – República de Cuba

### D

* Danzig – Ciutat Lliure de Danzig
* Dinamarca – Regne de Dinamarca
* República Dominicana

### E

* Egipte – Regne d'Egipte
* Equador – República de l'Equador
* Eslovàquia – República Eslovaca
* Espanya – Regne d'Espanya
* Estats Units – Estats Units d'Amèrica
* Estònia - República d'Estònia
* Etiòpia – Imperi d'Etiòpia

### F

* Finlàndia – República de Finlàndia
* França – República de França

### G

* Guatemala – República de Guatemala

### H

* Haití – República d'Haití
* Hijaz i Najd – Regne de Hijaz i Najd
* Grècia – República Hel·lènica
* Hondures – República d'Hondures
* Hongria – Regne d'Hongria

### I

* Iemen – Regne Mutawakkilita del Iemen
* Irlanda – Estat Lliure d'Irlanda
* Islàndia – Regne d'Islàndia
* Regne d'Itàlia

### J

* Japó – Imperi del Japó

### L

* Letònia - República de Letònia
* Libèria – República de Libèria
* Liechtenstein – Principat de Liechtenstein
* Lituània – República de Lituània
* Luxemburg – Gran Ducat de Luxemburg

### M

* Mèxic – Estats Units de Mèxic
* Mònaco – Principat de Mònaco
* Mongòlia – República Popular de Mongòlia

### N

* Nepal – Regne del Nepal
* Nicaragua – República de Nicaragua
* Noruega – Regne de Noruega
* Nova Zelanda - Domini de Nova Zelanda

### P

* Països Baixos – Regne dels Països Baixos
* Panamà – República del Panamà
* Paraguai – República del Paraguai
* Pèrsia – Imperi Persa
* Perú – República Peruana
* Polònia – República de Polònia
* Portugal – República Portuguesa

### R

* Regne Unit – Regne Unit de la Gran Bretanya i Irlanda del Nord
* Romania – Regne de Romania

### S

* El Salvador – República del Salvador
* San Marino – Sereníssima República de San Marino
* Regne dels Serbis, Croats i Eslovens
* - Regne de Siam
* Sud-àfrica – Unió de Sud-àfrica
* Suècia – Regne de Suècia
* Suïssa – Confederació suïssa

### T

* Tannú Tuva – República Popular de Tannú Tuva
* Terranova – Domini de Terranova
* Turquia – República de Turquia
* Txecoslovàquia – República Txecoslovaca

### U

* Unió Soviètica – Unió de Repúbliques Socialistes Soviètiques
* Uruguai – República Oriental de l'Uruguai

### V

* Veneçuela – Estats Units de Veneçuela

### X

* Xile – República de Xile
* República de la Xina

## Estats que proclamen la sobirania

* Ararat – República d'Ararat
* Tavolara – Regne de Tavolara
* Tibet – Tibet
# Isabel Farías Meyer

Isabel Farías Meyer (Xile, 1993) és una periodista i activista xilena per la menopausa precoç, una afecció que pateix des d'abans dels 18 anys. Com a part de la seva carrera com activista ha impulsat la creació d'una xarxa per visibilitzar, concienciar i informar per millorar les condicions de vida de les dones que pateixen aquest diagnòstic.

## La "Comunidad Menopausia Precoz"

Al març del 2023 Isabel Farías va crear la primera xarxa regional llatinoamericana de coneixement de la malaltia, la Comunidad Menopausia Precoz. Amb aquesta iniciativa es treballa en la divulgació d'informació per a combatre mites i crear espais segurs per a les persones que conviuen amb aquesta situació.

## Reconeixements

L'any 2023 va ser reconeguda per la BBC a la llista anual de 100 dones inspiradores i influents de tot el món.

## Referències

* ↑ S.A.P, El Mercurio. «Activista chilena sobre la menopausia precoz fue elegida como una de las 100 mujeres más influyentes del mundo de 2023» (en spanish), 22-11-2023. [Consulta: 2 gener 2024].
* ↑ «Periodista chilena fue considerada dentro de las 100 mujeres más influyentes del mundo» (en castellà), 22-11-2023. [Consulta: 2 gener 2024].
* ↑ T13. «Isabel Farías: Quién es la chilena destacada por la BBC como una de las 100 mujeres más influyentes del mundo» (en castellà), 22-11-2023. [Consulta: 2 gener 2024].
* ↑ «BBC 100 Mujeres 2023: ¿quién está en la lista este año? - BBC News Mundo». [Consulta: 2 gener 2024].